נטלי פורטמן

נטלי פורטמן (באנגלית: Natalie Portman; נולדה בשם נטע-לי הֵרְשְׁלַג; ב-9 ביוני 1981) היא שחקנית, במאית ומפיקת קולנוע אמריקאית-ישראלית. פורטמן התפרסמה לראשונה בשנת 1994, כששיחקה לצד ז'אן רנו בסרט "לאון". מאז שיחקה בעשרות סרטים, בהם בטרילוגיית "מלחמת הכוכבים", "קרוב יותר", "ונדטה" ו"ברבור שחור". בשנת 2005 הייתה מועמדת לפרס אוסקר וזכתה בפרס גלובוס הזהב עבור תפקידה בסרט "קרוב יותר". בשנת 2011 זכתה בפרס אוסקר לשחקנית הטובה ביותר, בפרס גלובוס הזהב, בפרס גילדת שחקני המסך ובפרס באפט"א, עבור תפקידה בסרט "ברבור שחור". בשנת 2016 הייתה מועמדת בשלישית לפרס אוסקר, לפרס גלובוס הזהב ולפרס באפט"א עבור תפקידה בתור ג'קלין קנדי-אונאסיס בסרט "ג'קי". נטע-לי הרשלג נולדה בירושלים, ישראל. אביה, אבנר הרשלג, הוא רופא ישראלי המתמחה בפוריות. אמה, שלי סטיבנס (לבית אדלשטיין) נולדה בארצות הברית להורים ילידי ארצות הברית שהגיעו ממשפחות יהודיות מאוסטריה, מליטא ומפולין. סביה מצד אביה הם מניה (לבית פורטמן) וצבי יהודה הרשלג, והם עלו לארץ ישראל מרומניה ומפולין, בהתאמה. בגיל 4, עברה משפחתה להתגורר בארצות הברית. התחנכה במסגרות יהודיות פלורליסטיות וקונסרבטיביות: תחילה כשהתגוררו בוושינגטון, בשנת 1988 עברו לקונטיקט, וב-1990 כשעברו להתגורר בלונג איילנד, סיוסט שבניו יורק. כל זאת בשל עיסוקיו של אביה. דוברת עברית. "פורטמן" הוא שם הנעורים של סבתה מצד אביה, והיא אימצה אותו כשם הבמה שלה על מנת לשמור על פרטיותה. כשהייתה פורטמן בת 11 גילתה אותה סוכנת של רבלון בפיצרייה. היא התעניינה בה כדוגמנית. לפורטמן תואר ראשון בפסיכולוגיה מטעם אוניברסיטת הרווארד, שם שימשה כעוזרת מחקר של פרופ' אלן דרשוביץ, ובין השאר סייעה לו, כעוזרת מחקר, בכתיבת ספרו "ישראל - כתב הגנה". כתלמידה מחוננת נכללה ברשימת אינטל של המעקב אחרי כישרונות מדעיים. כשהייתה סטודנטית אף פרסמה כתבת מחאה נגד טור בעיתון הסטודנטים "הרווארד קרימסון" שמתח ביקורת על מדיניות ישראל כלפי הפלסטינים. בהמשך, פורטמן למדה כחצי שנה באוניברסיטה העברית בירושלים, במסגרת תוכנית חילופי הסטודנטים של הרווארד. במהלך לימודיה האקדמאיים, השתתפה בכתיבת שני מאמרים מדעיים, ואחד מהם זיכה אותה במספר ארדש-בייקון 7. פורטמן גם הייתה מרצה אורחת באוניברסיטת קולומביה, בנושאים של טרור ומלחמה בטרור בעקבות סרטה "ונדטה". אחרי שהוצגה לסוכני שחקנים, היא קנתה את שמה בסרט הצרפתי דובר-האנגלית "לאון", בו היא משחקת את מטילדה תלמידתו הצעירה של מתנקש מבוגר בשם לאון. הצלחתה של פורטמן נמשכה בסרטיה הבאים, "בחורות יפות" ו"כולם אומרים אני אוהב אותך", שבו גילמה תפקיד משנה. פורטמן הצעירה הזניקה אף יותר את הפרסום שלה כשכיכבה בתפקיד פאדמה אמידאלה, בסרטי הטרילוגיה המקדימה של "מלחמת הכוכבים" (1999, 2002 ו-2005). בהמשך ב-2005 שבה לישראל לצילומי הסרט הישראלי "אזור חופשי", בו כיכבה לצידה של חנה לסלאו ובבימויו של עמוס גיתאי. באותה שנה זכתה לתשבחות בעולם על המשחק שלה בסרט קרוב יותר וזכתה בפרס גלובוס הזהב ומועמדויות רבות לפרסים, כולל לפרס האוסקר. מלבד עיסוקה במשחק, פורטמן החלה לעסוק בבימוי. ב-2008 ביימה סרט קצר בשם "חווה". בינואר 2011 קיבלה את פרס שחקנית השנה בטקס פרסי המבקרים, על תפקידה בסרט "ברבור שחור". לאחר מכן זכתה על תפקידה בסרט גם בפרס גלובוס הזהב, וב-27 בפברואר 2011 זכתה על תפקידה בפרס אוסקר לשחקנית הטובה ביותר. בנוסף זכתה גם בפרס גילדת שחקני המסך ובפרס באפט"א של האקדמיה הבריטית לאומנויות הקולנוע והטלוויזיה. בשנת 2011 כיכבה פורטמן בסרט הקומדיה הרומנטי "קשר לא מחייב", לצד אשטון קוטצ'ר. בהמשך של 2011 שיחקה בתור הדמות הנשית המרכזית בסרט אודות גיבור-העל של מארוול קומיקס "תור", ג'יין. בשנת 2013, שבה לתפקידה בסרט ההמשך, "תור: העולם האפל". ב-2015 השלימה את יצירת הסרט דובר-העברית "סיפור על אהבה וחושך" שבו היא מביימת ומשחקת את אמו של עמוס עוז, מחבר הספר באותו השם, כל-זאת לאחר שרכשה את הזכויות על הסיפור עוד ב-2007. ב-2016 יצא הסרט "ג׳קי" בכיכובה של פורטמן, בו היא מגלמת את אשתו של נשיא ארצות הברית ג׳ון פ. קנדי, ג'קלין קנדי-אונאסיס. פורטמן קיבלה תשבחות על משחקה בסרט, זכתה בפרס זוכי המבקרים כשחקנית הדרמה הטובה ביותר, מועמדת לפרס גלובוס הזהב השלישי שלה, ומועמדות לפרס אוסקר לשחקנית הטובה ביותר. ב-20 במרץ 2017 פורסם וידאו קליפ לשיר "My Willing Heart" של הזמר הבריטי ג'יימס בלייק בו פורטמן כיכבה ימים ספורים לפני שילדה את בתה, עמליה. באותו החודש יצא הסרט "שיר לשיר", דרמה רומנטית של הבמאי טרנס מאליק, בו שיחקה פורטמן לצד ראיין גוסלינג, מייקל פסבנדר ורוני מארה, הסרט צולם בשנת 2011. בנוסף פורסם ב-2017 כי פורטמן תעשה הופעת בכורה במסך הקטן ותככב במיני-סדרה "כולנו יוצאים מגדרנו" (We Are All Completely Beside Ourselves) המבוסס על רב המכר של קארן ג'וי פאולר באותו שם, והיא תשחק בתפקיד הראשי ברשת HBO. בשנת 2018 כיכבה בסרט המדע-בדיוני "העולם שאחרי: הכחדה" מבית נטפליקס, לצד ג'ניפר ג'ייסון לי. באותה שנה שיחקה בסרט הדרמה המוזיקלי "ווקס לוקס"(אנ') שלקח חלק בפסטיבל ונציה. באותה שנה שיחקה בסרט הדרמה "מותו וחייו של ג'ון פ' דונובן"(אנ') לצד קיט הרינגטון, ג'סיקה צ'סטיין וסוזן סרנדון, שיצא לאקרנים ב-2018. בשנת 2022 לוהקה לתפקיד ראשי במיני סדרת הטלוויזיה האישה באגם. פורטמן משמשת גם כמפיקה בסדרה. בדצמבר 2010 נודע כי היא בהיריון ומאורסת לכוריאוגרף יליד צרפת, בנז'מין מילפייה (אנ'), אותו הכירה כשעבדו על סט הסרט "ברבור שחור". ב-14 ביוני 2011 ילדה את בנם הבכור המשותף, ובאוגוסט 2012 הם התחתנו בטקס יהודי בביג סור, קליפורניה. בינואר 2014 נחשף שמילפייה נמצא בתהליכי גיור בהשראת פורטמן. במרץ 2017 נולדה להם בת. באוגוסט 2023, פורסם בתקשורת על כך שהיא נפרדה מבעלה. פורטמן צמחונית מאז גיל 8, וטבעונית משנת 2011, כשהייתה בהריון עם בנה הראשון, וכן פעילה לזכויות בעלי חיים. פורטמן תמכה במסעי הבחירות של מועמדי המפלגה הדמוקרטית לנשיאות ארצות הברית, כגון ג'ון קרי וברק אובמה. היא אקטיביסטית בין השאר גם בארגון נשים לתמיכה באפריקה. בשנת 2006 יזמה פורטמן ביחד עם הפדרציה היהודית ערב התרמה, במטרה לאסוף תרומות למען ישראל ובעיקר כדי לשקם את הצפון לאחר מלחמת לבנון השנייה. בנובמבר 2017 הוכרזה פורטמן ככלת פרס בראשית לשנת 2018. אולם באפריל 2018 הודיעו נציגיה של פורטמן כי: "האירועים האחרונים בישראל באותה עת (ההפגנות בגבול עזה נגד ישראל, במהלכם נהרגו מספר פלסטינים) מטרידים מאוד את גב' פורטמן והיא אינה מרגישה בנוח להשתתף באירועים ציבוריים בישראל". לאחר מכן הבהירה פורטמן שהיא לא מחרימה את מדינת ישראל, אלא אינה מעוניינת להופיע כמי שתומכת בראש ממשלת ישראל בנימין נתניהו ובמדיניות שלו, כשהוא אמור לנאום בטקס הענקת הפרס. בעקבות כך, בוטלה הענקת הפרס לפורטמן, וסכום הפרס הועבר ישירות מקרן פרס בראשית לארגוני זכויות נשים. בדצמבר 2018, בריאיון לעיתון ערבי נשאלה על חוק יסוד: ישראל – מדינת הלאום של העם היהודי (מוכר גם כ"חוק הלאום") שהועבר בכנסת ישראל, שלטענתה של פורטמן הוא "חוק גזעני". מדיה וקבצים בנושא נטלי פורטמן בוויקישיתוף נטלי פורטמן, ברשת החברתית אינסטגרם נטלי פורטמן, סרטונים בערוץ היוטיוב נטלי פורטמן, במיזם "אישים" לתיעוד היצירה הישראלית נטלי פורטמן, במסד הנתונים הקולנועיים IMDb (באנגלית) נטלי פורטמן, באתר "אידיבי", מאגר הידע העברי לקולנוע ישראלי ועולמי נטלי פורטמן, באתר ספר הקולנוע הישראלי נטלי פורטמן, באתר AllMovie (באנגלית) נטלי פורטמן, באתר Rotten Tomatoes (באנגלית) נטלי פורטמן, באתר Box Office Mojo (באנגלית) נטלי פורטמן, באתר Metacritic (באנגלית) נטלי פורטמן, במסד הנתונים הקולנועיים KinoPoisk (ברוסית) נטלי פורטמן, באתר Last.fm (באנגלית) נטלי פורטמן, באתר AllMusic (באנגלית) נטלי פורטמן, באתר MusicBrainz (באנגלית) נטלי פורטמן, באתר Discogs (באנגלית) נטלי פורטמן, באתר אנציקלופדיה בריטניקה (באנגלית) אורי קליין, עכבר העיר אונליין, נטלי פורטמן: האלילה החדשה, באתר הארץ, 18 בספטמבר 2009 שירה בן סימון, עכבר העיר אונליין, פורטמן: "אני לא אוהבת לשחק יהודים", באתר הארץ, 8 בינואר 2009 איתי שטרן, פורטמן תביים את "אהבה וחושך" בעברית, באתר nrg‏, 15 בספטמבר 2008 איציק שאשו, 6 דרכים להיות נטלי פורטמן, באתר כלכליסט, 20 בינואר 2011 איילה אור-אל ויוני בינרט, הבהלה לזהב: ריאיון עם נטלי פורטמן, באתר nrg‏, 29 בינואר 2011 אמיר בוגן, הצלחה מתפשטת: נטלי פורטמן בת 30, באתר ynet, 9 ביוני 2011 אבנר שביט‏, בלו נטלי: נטלי פורטמן חוגגת 30 - מהם תפקידיה הגדולים הנשכחים?, באתר וואלה, 9 ביוני 2011 קרן בר לב, ‏ילדה טובה ירושלים: האבולוציה של נטלי פורטמן, באתר ‏מאקו‏, 7 בפברואר 2014 רן בוקר ואמיר בוגן, נטלי פורטמן: "אני נגד נתניהו, מאוכזבת שהוא נבחר", באתר ynet, 6 במאי 2015 אורי קליין, בעקבות הפיאסקו בפסטיבל קאן: מה מונע מנטלי פורטמן להפוך לכוכבת אמיתית?, באתר הארץ, 22 במאי 2015 קארין ארד, לדה טובה הוליווד: איך השתנה הלוק של נטלי פורטמן לאורך השנים?, באתר Xnet‏, 23 ביוני 2015 אנדרו פולבר, נטלי פורטמן מדברת על ישראל, סקסיזם בהוליווד ולהיות 'הבוסית' (אנגלית), הגרדיאן, 24 במאי 2015 ניר וולף, פול אלן, מייד אין ג'רוזלם, באתר ישראל היום, 28 באוגוסט 2015 אורון שמיר, עכבר העיר אונליין, החלום הישראלי: מנטע-לי הרשלג לכוכבת, באתר הארץ, 31 באוגוסט 2015 נעם קסל, נטלי פורטמן: "ישראל זה כמו משפחה - יש אהבה ויש גם ביקורת", באתר ynet, 4 בספטמבר 2015 בוריס קצ'קה, קנדי קראש, באתר ישראל היום, 2 בפברואר 2017 ynet, נטלי פורטמן חייבת לבזק, באתר ynet, 9 ביוני 2006 ניר סלונים, ‏ברבורה: כל מה שצריך לדעת על זוכת פרס האוסקר נטלי פורטמן, באתר ‏מאקו‏, 28 בפברואר 2011 Dr. Rafael Medoff. "Natalie Portman" (PDF). Great Lives from History: Jewish Americans. Ipswich, Massachusetts: Salem Press. p. 900. ISBN 978-1-58765-741-2. אורכב מ-המקור (PDF) ב-24 באוגוסט 2014. נבדק ב-4 ביולי 2015. {{cite book}}: (עזרה) Polsky, Carol; Lovece, Frank (פברואר 26, 2011). "Portman was ever the swan growing up on LI". Newsday. New York/Long Island. ארכיון מ-אוקטובר 3, 2013. נבדק ב-מרץ 21, 2013. "Natalie Portman's Education Background" (אורכב 03.03.2011 בארכיון Wayback Machine), EDUInReview.com. Retrieved December 27, 2010. אביגיל פ' שונברג, נקודת מבטם של פרופסורים על נטלי פורטמן (אנגלית) בעיתון הסטודנטים הרווארד קרימסון, 1 במרץ 2011 סטיפן גאלוויי, נטלי פורטמן על ישראל, נתניהו, האנטישמיות בצרפת (אנגלית) הוליווד ריפורטר, 15 במאי 2015 נטלי פורטמן, הגיוון בישראל נראה אף בין המנהיגים (אנגלית) בעיתון הסטודנטים הרווארד קרימסון, 17 באפריל 2002 מרי-ליאה קוקס, כוכבת הוליוודית מרצה באוני' קולומביה בנושא אלימות פוליטית (אנגלית) באתר אוניברסיטת קולומביה, 30 במרץ 2006 איתי שטרן, פורטמן תביים את "אהבה וחושך" בעברית, באתר nrg‏, 15 בספטמבר 2008. נועה הרשקוביץ‏, נטלי פורטמן תצלם סרט בישראל: קיבלה תקציב בירושלים, באתר וואלה, 22 ביולי 2013. JamesBlakeVEVO (2017-03-20), James Blake - My Willing Heart (Official Video), נבדק ב-2017-04-15 We Are All Completely Beside Ourselves (TV Mini-Series), נבדק ב-2017-04-15 אבנר שביט, ונציה‏, אהבה וחושך: הסרט החדש של נטלי פורטמן פיצל את הקהל בוונציה, באתר וואלה, 5 בספטמבר 2018 The Death and Life of John F. Donovan, 2000-01-01, נבדק ב-2017-02-23 Peter White, Deadline, Deadline, ‏10 במרץ 2021 רותה קופפר, "האשה באגם" של נטלי פורטמן ועלמה הראל: לא סתם סדרת מתח, באתר כלכליסט, 22 ביולי 2024 סוכנויות הידיעות, נטלי פורטמן בהריון ומאורסת, באתר ynet, 27 בדצמבר 2010 ynet רכילות ובידור, שומרת מסורת: נטלי פורטמן ואלף בבית כנסת, באתר ynet, 5 במרץ 2012 מיקי לוין, נטלי פורטמן התחתנה, באתר nrg‏, 5 באוגוסט 2012 לילי האריסון, בעלה של נטלי פורטמן, בנג'מין מילפייה, חושף שהוא מתגייר (אנגלית) באתר E אונליין, 30 בינואר 2014 ענבל חייט, מקור מאשר: נטלי פורטמן ובעלה נפרדו, ישראל היום נטלי פורטמן היא הזוכה בפרס בראשית בגובה מיליון דולר, באתר כלכליסט, 8 בנובמבר 2017 עמי פרידמן, נטלי פורטמן ביטלה הגעתה לישראל לקבלת פרס: "מצפוני אינו מאפשר זאת", באתר ynet, 20 באפריל 2018 אינה טוקר, נטלי פורטמן על הסירוב להגיע לישראל: "לא רציתי להראות תמיכה בבנימין נתניהו", באתר ynet, 21 באפריל 2018 יעל ולצר, אחרי הסערה: בוטלה הענקת פרס "בראשית" לנטלי פורטמן, באתר ynet, 21 באפריל 2018 דניאל סלאמה, נטלי פורטמן לעיתון ערבי: "חוק הלאום גזעני", באתר ynet, 13 בדצמבר 2018 2024 Indie Spirit Awards: See the Complete List of Winners, Peoplemag (באנגלית)